L 229/56
LT
Europos Sąjungos oficialusis leidinys
2023 9 18
(5)
Inciatyva siekiama didinti puslaidininkių technologinės ir pramoninės bazės konkurencingumą ir atsparumą, kartu stiprinant jos puslaidininkių ekosistemos inovacinį pajėgumą visoje Sąjungoje, mažinant priklausomybę nuo labai nedidelio skaičiaus trečiųjų valstybių bendrovių ir regionų ir stiprinant gebėjimą projektuoti ir gaminti, integruoti, pakartotinai naudoti ir perdirbti pažangius puslaidininkius.
Iniciatyva turėtų būti remiami tie tikslai mažinant atotrūkį tarp Sąjungos pažangių mokslinių tyrimų ir inovacinių pajėgumų bei jų tvaraus pramoninio panaudojimo.
Iniciatyva turėtų būti skatinamas pajėgumų stiprinimas, kad būtų sudarytos sąlygos projektavimo, gamybos ir sistemų integravimui į naujos kartos puslaidininkių technologijas, ir turėtų būti stiprinamas pagrindinių subjektų bendradarbiavimas visoje Sąjungoje, stiprinamos Sąjungos puslaidininkių tiekimo ir vertės kūrimo grandinės, būtų pasitarnaujama pagrindiniams pramonės sektoriams ir kuriamos naujos rinkos;
(6)
Reglamento (ES) 2023/1781 4 straipsnio 2 dalies a–d punktuose nurodyti Iniciatyvos veiklos tikslai (toliau – 1–4 veiklos tikslai) turėtų būti įgyvendinami vykdant veiksmus, kurie turėtų būti grindžiami tvirta žinių baze, kurią įgijo Tarybos reglamentu (ES) Nr.
561/2014 (7) įsteigta bendroji įmonė ECSEL, kurią pakeitė Bazinių skaitmeninių technologijų bendroji įmonė.
Bazinių skaitmeninių technologijų bendroji įmonė turėtų būti pervadinta Lustų bendrąja įmone ir jai turėtų būti pavesta teikti finansinę paramą pagal Iniciatyvą finansuojamiems veiksmams, taikant bet kokią priemonę ar procedūrą, numatytą programoje „Europos horizontas“ arba Skaitmeninės Europos programoje.
Per visą Lustų bendrosios įmonės gyvavimo laikotarpį Iniciatyvai turėtų būti skirta iki 2,875 mlrd. EUR, iš kurių 1,450 mlrd. EUR turėtų būti skiriama pajėgumų stiprinimo veiklai įgyvendinant 1–4 veiklos tikslus ir 1,425 mlrd. EUR – mokslinių tyrimų ir inovacijų veiklai, susijusiai su 1–4 veiklos tikslais.
Be to, 1,3 mlrd. EUR turėtų būti skirta mokslinių tyrimų ir inovacijų veiklai, kurios neapima Iniciatyva;
(7)
Lustų bendrosios įmonės finansuojamą veiklą turėtų apimti viena bendra darbo programa, kurią turėtų patvirtinti pagal Reglamento (ES) 2021/2085 14 straipsnio 1 dalį įsteigta Lustų bendrosios įmonės valdyba (toliau – Valdyba).
Darbo programą turėtų sudaryti dvi specialios dalys.
Į pirmąją specialią dalį turėtų būti įtrauktas poskirsnis dėl pajėgumų stiprinimo veiklos įgyvendinant 1–4 veiklos tikslus ir poskirsnis dėl mokslinių tyrimų ir inovacijų veiklos, susijusios su 1–4 veiklos tikslais.
Antroji speciali dalis turėtų būti skirta mokslinių tyrimų ir inovacijų veiklai, kurios neapima Iniciatyva;
(8)
visa mokslinių tyrimų ir inovacijų veikla, įskaitant veiklą, susijusią su Iniciatyva, turėtų būti finansuojama pagal programą „Europos horizontas“, siekiant įgyvendinti strateginę mokslinių tyrimų ir inovacijų darbotvarkę, kaip apibrėžta Reglamento (ES) 2021/2085 2 straipsnio 12 punkte.
Poskirsnis dėl pajėgumų stiprinimo veiklos turėtų būti finansuojamas pagal Skaitmeninės Europos programą;
(9)
į darbo programą turėtų būti įtrauktos sąlygos dėl prieigos prie viešosiomis lėšomis finansuojamos infrastruktūros, pvz., bandomųjų ir bandymų įrenginių, taip pat prie kompetencijos centrų, užtikrinamas atvirumas įvairiausiems naudotojams ir skaidriai, nediskriminuojant ir rinkos sąlygomis, arba atsižvelgiant į sąnaudas pridėjus pagrįstą maržą, suteikiama prieiga didelėms įmonėms, o mažoms ir vidutinėms įmonėms (MVĮ) ir akademiniams institutams – lengvatinė prieiga arba prieiga mažesnėmis kainomis;
(10)
prieš parengiant darbo programą, viešojo sektoriaus institucijų taryba, atsižvelgdama į privačiųjų narių rekomendacijas užtikrinti darbo programoje nustatytos veiklos aktualumą pramonei ir, kai tikslinga, į Europos puslaidininkių tarybos rekomendacijas ir kitų atitinkamų suinteresuotųjų subjektų indėlį, turėtų parengti specialių dalių ir atitinkamų poskirsnių metmenis, įtraukdama atitinkamas jų išlaidų sąmatas.
Tuo tikslu viešojo sektoriaus institucijų tarybą turėtų sudaryti tik Komisija ir valstybės narės.
Vėliau, remdamasis tais metmenimis ir strategine mokslinių tyrimų ir inovacijų darbotvarke, Lustų bendrosios įmonės vykdomasis direktorius turėtų parengti darbo programą, skirtą specialioms dalims ir atitinkamiems poskirsniams, ir atitinkamas jų išlaidų sąmatas;
(7) 2014 m. gegužės 6 d.
Tarybos reglamentas (ES) Nr.
561/2014, kuriuo įsteigiama bendroji įmonė ECSEL (OL L 169, 2014 6 7, p. 152).